

PROJEKTS uz 10.09.2024.

vēlamais datums izskatīšanai: AK 11.09.2024.

FK 18.09.2024.

domes sēdē: 26.09.2024.

sagatavotājs: Inga Pērkone

ziņotājs: Inga Pērkone

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par Elīzes ielas izbūvi**

Ādažu novada pašvaldība 26.08.2024. saņēma SIA “TOP 10” vēstuli “Par Elīzes ielas izbūvi” (pašvaldības reģ. Nr. ĀNP/1-11-1/24/4273) ar lūgumu rast iespēju Ādažu novada pašvaldībai izbūvēt Elīzes ielu.

Elīzes iela atrodas blakus nekustamajiem īpašumiem (kā lietu kopībai) Elīzes iela 1, Elīzes iela 3 un Lindas iela 1, kas 2024. gada sākumā tika izsolīti jaunas dzīvojamās īres mājas būvniecībai un dzīvokļu izīrēšanai mājsaimniecībām atbilstoši Ministru kabineta 14.07.2022. noteikumu Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” (turpmāk – Altum programma) prasībām.

SIA “TOP 10” elektroniskajā izsolē nosolīja otru augstāko cenu 407 500 *euro*, kas vairāk kā 4,5 reizes pārsniedz 2023.gada nogalē noteikto īpašumu kā lietu kopībai tirgus vērtību (kas bija 88 500 *euro*) un kas uzņēmumam būs jāsamaksā divu nedēļu laikā no pozitīva Altum lēmuma saņemšanas dienas.

Elīzes ielas izbūves izmaksas posmā no Kadagas ceļa līdz plānotajai Lindas ielai (aptuveni 155 m garumā) plānotas aptuveni 160 000 *euro* apmērā, t.sk., būvniecība, būvprojekta izstrāde un būvuzraudzība. Minēto izmaksu segšanai paredzēts izlietot daļu no pirkuma maksas par nekustamo īpašumu (lietu kopības) pārdošanas.

Pamatojoties uz Pašvaldību likuma 4. panta pirmās daļas 2. un 3. punktu un 73. panta pirmo daļu, Attīstības komitejas 11.09.2024. atzinumu un Finanšu komitejas 18.09.2024. atzinumu, Ādažu novada dome:

**NOLEMJ:**

1. Konceptuāli apstiprināt Elīzes ielas posma (aptuveni 155 m garumā, 5,5 m platumā, ar trotuāru vienā ielas malā) pārbūvi ar asfalta segumu posmā no Kadagas ceļa līdz plānotajai Lindas ielai ar kopējām plānotajām izmaksām 160 000 *euro*, ar PVN.
2. 1. punktā minētā lēmuma izpildei Ādažu novada pašvaldības 2025. un 2026. gada budžetā paredzēt finansējumu 160 000 *euro* apmērā no nekustamā īpašuma (lietu kopības) pārdošanas.
3. Papildināt Attīstības programmas (2021-2027) Rīcības plāna uzdevuma “U3.1.2: Uzturēt, labiekārtot un atjaunot pašvaldības ielas un ceļus” pasākumu “Ā3.1.2.3. Pašvaldības ceļu / ielu ar grants un šķembu segumu nomaiņa pret bruģi vai melno segumu” ar jaunu apakšpasākumu “Ā3.1.2.3.10. Pašvaldības ceļu / ielu ar grants un šķembu segumu nomaiņa pret bruģi vai melno segumu (Elīzes iela)” (atbildīgais – pašvaldības aģentūra “Carnikavas komunālserviss”; izpildes termiņš 2025.-2026.; Indikatīvās projekta izmaksas – 160 000 *euro*; Finanšu resursi – Pašvaldības finansējums; Iznākuma rādītāji – Ceļa seguma virskārtas maiņa uz cieto segumu +TP. Ielu apgaismojuma ierīkošana. 150 m garumā, 5,5 m platumā.
4. Pašvaldības aģentūrai “Carnikavas komunālserviss” organizēt lēmuma 1. punktā minētā pasākuma īstenošanu paralēli zemas cenas īres mājokļu būvniecībai nekustamajos īpašumos Elīzes iela 1, Elīzes iela 3 un Lindas iela 1.
5. Lēmums zaudē spēku, ja par nekustamo īpašumu (kā lietu kopība) Elīzes iela 1, Elīzes iela 3 un Lindas iela 1 netiek noslēgts pirkuma līgums un Altum programma netiek īstenota.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, CKS, FIN, IDRV*

Pērkone, 27336847